安庆迭作为一个行政单位开始出现个辰光是比较晚个。来勒南宋绍兴十七年，才开始有“安庆军”迭个名号，到了1195年又改为“安庆府”。到1260年，安庆城才迁到现在个位置。从此之后一直到清末，安庆侪作为安庆府所在，明末之后，布政使开始驻扎在安庆，清朝辰光江南分省，安徽省省会又定在安庆，迭个一段辰光是安庆历史高头个黄金年代，安庆搭重庆、武昌、南京一道，是长江高头顶大个城市，也是一个航运中心。